b'\n_START_ARTICLE_\nTatsjana Haladovit\xc5\xa1\n_START_PARAGRAPH_\nTatsjana Haladovit\xc5\xa1 (valkoven. \xd0\xa2\xd0\xb0\xd1\x86\xd1\x86\xd1\x8f\xd0\xbd\xd0\xb0 \xd0\xa5\xd0\xb0\xd0\xbb\xd0\xb0\xd0\xb4\xd0\xbe\xd0\xb2\xd1\x96\xd1\x87; s. 21. kes\xc3\xa4kuuta 1991) on valkoven\xc3\xa4l\xc3\xa4inen keih\xc3\xa4\xc3\xa4nheitt\xc3\xa4j\xc3\xa4. H\xc3\xa4nen henkil\xc3\xb6kohtainen enn\xc3\xa4tyksens\xc3\xa4 on Oslossa 7. kes\xc3\xa4kuuta 2018 heitetty 67,47 metri\xc3\xa4. Haladovit\xc5\xa1 voitti naisten keih\xc3\xa4\xc3\xa4nheiton Euroopan-mestaruuden 2016._NEWLINE_Yleisurheilun Euroopan-mestaruuskilpailuissa 2014 Haladovit\xc5\xa1 sijoittui 61,66 metrin pituisella heitollaan viidenneksi. Gwangjussa pidettyjen vuoden 2015 kes\xc3\xa4universiadien naisten keih\xc3\xa4\xc3\xa4nheiton h\xc3\xa4n voitti tuloksella 60,45 metri\xc3\xa4. Pekingin  maailmanmestaruuskilpailuissa 2015 Haladovit\xc5\xa1 heitti karsinnassa parhaalla yrityksell\xc3\xa4\xc3\xa4n 60,07 metri\xc3\xa4 eik\xc3\xa4 selviytynyt loppukilpailuun. Amsterdamin Euroopan-mestaruuskilpailuissa 2016 h\xc3\xa4n voitti kultamitalin Valko-Ven\xc3\xa4j\xc3\xa4n enn\xc3\xa4tystuloksella 66,34 metri\xc3\xa4. Rion kes\xc3\xa4olympialaisissa samana vuonna h\xc3\xa4n sijoittui viidenneksi 64,60 metri\xc3\xa4 kantaneella heitollaan. Lontoon MM-kilpailuissa 2017 h\xc3\xa4n oli kuudes tuloksella 64,05 metri\xc3\xa4. Berliinin EM-kilpailuissa 2018 h\xc3\xa4n sijoittui viidenneksi.'